अन्तु : पूर्वी नेपालका सयांै पर्यटकीय स्थलहरु मध्ये इलामको सूर्योदय नगरपालिकामा रहेको श्रीअन्तुमा बर्षेनी हजारौ पर्यटकको रोजाईको केन्द्र बन्ने गरेको छ ।
पहाडकी रानी इलाम भित्र पनि रहेका धेरै पर्यटकीय गन्तव्यहरु मध्येकोे श्री अन्तु एक रमणीय स्थल हो । निकै मनमोहक अन्तु डाँडामा सुर्योदय र सुर्यअस्त अवलोकनको लागि आन्तरिक तथा बाहृय पर्यटकहरुको भिड लाग्ने गरेको छ ।
सूर्योदयनगरपालिकाको केन्द्र फिक्कल बजारबाट १४ किलोमिटर पूर्वमा रहेको श्रीअन्तुमा सडक, संचार र खाना बस्नका लागि होमस्टे संचालन भएको हुँदा बर्षेनी पर्यटक बढ्ने क्रममा रहेका अन्तु पर्यटक बिकास समितिका अध्यक्ष धनकुमार आलेले बताए ।
हरेक बर्ष ४० हजार भन्दा बढी पर्यटकहरु होमस्टेमा बस्ने गरेको आलेकोे भनाई छ । अन्तुको बिकासका लागि समितिले गुरु योजना समेत तयार गरेको उनले सुनाए ।
वरिपरि चियावारी, सल्लाका सुरिला रुखले वरिपरिवाट घेरिएको यस क्षेत्रमा पुग्दा साच्चै स्वर्गीय आन्नद प्राप्त हुन्छ । स्थानीय युवाहरुको सक्रियतामा पोखरीको वीच भागमा मन्दिर निमार्ण गरि यसलाई धार्मिक क्षेत्रको रुपमा समेत विस्तार गरिएकाको छ ।
सथै घुम्न आउने पर्यटकहरुलाई खान बस्नका लागि ४३ वटा होमस्टे संञ्चालनमा रहेका स्थानिय रुद्र घिमिरेले बताए । अन्तु सूर्य पर्यटन मा मात्रै सीमित छैन भन्ने धेरै लाई थाहा छैन । अरू मौसममा जो यहाँ आउँछ, उसले मात्रै अनुभव गर्छ प्राकृतिक, ऐतिहासिक र हावापानीका हिसाबले अन्तु त्योभन्दा बढी आकर्षक रहेको घिमिरेको भनाई छ ।
अन्तुडाँडामा बनाइएको टावरबाट मात्र होइन, वरपरबाट पनि सूर्याेदय, सूर्यास्त अत्यन्त आकर्षक देखिन्छ । अन्तुको बिकासका लागि केही योजनाहरु बनेका भए पनि अझै केही योजनाहरु बनाउन बाँकी रहेको होमस्टे संचालक समिति सदस्य एकराज घिमिरेले बताए । तर बर्षेनी पर्यटकहरुको चाम बढ्दो क्रममा देखिएको उनको भनाई रहेको छ ।
केहि वर्ष यता यस पोखरीमा पर्यटकको आगमन र आगमातालाई अझ रमणीय बनाउन ढुङगाको व्यवस्था पनि गरिएको छ । स्थानीय युवा रुद« घिमिरेका अनुसार यहाँ अहिले दुई वटा ढुङगा सञ्चालित छन् ।
अन्तु बाह्रै महिना पर्यटकीय रहन्छ । हरियो गलैंचा ओछ्याएझैं चटक्क मिलेको चियाबारी, कोणधारी धुपी, सल्ला, झुम्का–झुम्का अलैंची, सिजनअनुसार फलफूल तथा अरु बाली श्रीअन्तुको आकर्षण हुन् ।
अन्तुबाट कञ्चनजंघालगायत हिमशृंखला पनि नजिकै देखिन्छन् भारतको पश्चिम बंगालका सयौं पर्यटक बर्से्नि यहाँ आउने गरेका छन । तराई क्षेत्रमा गर्मी बढेका बेला अन्तुमा भिड लाग्ने गर्छ । नेपालकै पश्चिमी जिल्ला र भारतको पश्चिम बंगालबाट बढी पर्यटक आउँछन् ।
अरु बर्ष भन्दा यस बर्ष पर्यटकको आवागमन निकै बढेको र आम्दानी पनि बढेको होटल व्यवसायीहरु बताउछँन । पर्यटन प्रर्वद्धनमा अझ सकृयताको साथ गर्न सके र सरकारी निकायको ध्यान यो क्षेत्रको संरक्षण अनि प्रर्वद्धनमा अहिले भन्दा बढेर गयो भने अन्तु पोखरी नेपालको मात्र नभई विश्वकै एक पर्यटकीय नगरी बन्नेमा दुई मत देखिदैन् ।
नयाँ बुलन्द डटकम बुलन्द आवाज मिडिया प्रा.लि. इलामद्वारा संचालित नेपालको १५ औं तथा इलामको पहिलो अनलाइन पत्रिका हो । यस अनलाइन मार्फत हामी भ्रष्टाचार, कालोबजारी, अनियमितता जस्ता नराम्रा पक्षलाई निरुत्साहित गर्दै सत्य, तथ्य र निष्पक्ष सूचना आम नागरिकसामू बुलन्द गर्न प्रतिबद्ध छौं ।
विभेद र उत्पीडनमा परेका र पारिएका समुदाय, वर्ग र क्षेत्रका सबैखाले मुद्धा उजागर गर्दै मुलुकको राष्ट्रिय एकता र भौगोलिक अखण्डता साथै गणतन्त्र, पहिचान, संघीयता, धर्मनिरपेक्षता र समावेशी लोकतन्त्रको संस्थागत विकासमा नयाँ बुलन्द सधैं पहरेदार बन्नेछ ।
हामी पत्रकारिताको मूल्य मान्यता, देशको प्रचलित संविधान, ऐन, नियम र कानूनलाई आत्मसाथ गर्दै अघि बढ्ने प्रण गर्दछौं ।